Die Flapnekverkleurmannetjie (Chamaeleo dilepis) is 'n verkleurmannetjie wat voorkom in die noorde van die Noord-Kaap, Noordwes, Limpopo, Mpumalanga en KwaZulu-Natal. Die reptiel is 12 tot 17 cm lank en leef in boomveld, Karoostruikveld en grasveld. Die reptiel het 'n groot kop, keëlvormige oë en 'n grypstert. Die volwassenes is lig tot donkergroen van kleur, dikwels met wit vlekke. Hulle kan van kleur verander. Die verkleurmannetjie vreet vlieë en ander insekte. Die prooi word met die lang, klewerige tong gevang. Sy natuurlike vyande is die voëlslang, boomslang en spookvoël. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Carpenter, A. I. and S. Sprawls. Chamaeleo dilepis. 2012 IUCN Red List of Threatened Species. Afgelaai op 26 Mei 2013. Wikimedia Commons het meer media in die kategorie Flapnekverkleurmannetjie. Wikispecies het meer inligting verwant aan Flapnekverkleurmannetjie Hierdie artikel is ’n saadjie. Voel vry om Wikipedia te help deur dit uit te brei.